**Tiszavasvári Város Önkormányzata**

**Képviselő-testületének**

**274/2018. (X.25.) Kt. számú**

**határozata**

**A Magyar Állam tiszavasvári 1679/1 hrsz-ú önkormányzati ingatlanban lévő tulajdoni hányadának ingyenes átadásáról**

A Képviselő-testület megerősíti a 185/2013. (VI.27.) Kt. számú határozatában hozott döntését, mely szerint kezdeményezi a tiszavasvári, 1679/1 hrsz-ú ingatlan 69/3882-ed tulajdoni hányadának ingyenes önkormányzati tulajdonba adását az alábbiak szerint:

1. Tiszavasvári Város Önkormányzata Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c.) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Magyar Nemzeti Vagyonkezelő Zrt. vagyonkezelésében lévő, **Tiszavasvári** **1679/1 helyrajzi számon** felvett, valóságban Tiszavasvári, Városháza tér 4. szám alatti, polgármesteri hivatal és közterület megnevezésű 3882 m2 ingatlan **69/3882-ed tulajdoni hányadának ingyenes** **önkormányzati tulajdonba adását.**

2. Az ingatlant Tiszavasvári Város Önkormányzata a Magyarország helyi önkormányzatairól szóló 2011. évi CLXXXIX. törvény 84.§ (1) bekezdése értelmében – miszerint a helyi önkormányzat képviselő-testülete az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására polgármesteri hivatalt hoz létre - Polgármesteri Hivatal működtetése céljából kívánja tulajdonba venni.

Tekintettel arra, hogy a törvény által meghatározott helyi közügyek, valamint közfeladatok ellátásához szükséges olyan közösségi tér biztosítása, ahol az önkormányzat el tudja látni ezen feladatait, továbbá a Tiszavasvári Polgármesteri Hivatal elhelyezésére szolgáló épület tulajdonátadással érintett 35 m2 nagyságú részében meghatározott időpontokban önkormányzati bizottsági ülések, valamint különböző tanácskozások megtartására kerül sor, ezért az Önkormányzat a Magyar Állam tulajdoni hányadát fenti feladatok lebonyolítása céljából kívánja felhasználni.

3. Tiszavasvári Város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.

4. Az igényelt ingatlan nem áll örökségvédelmi, természetvédelmi, helyi és Natura 2000 védettség alatt.

5. A Képviselő-testület felhatalmazza a polgármestert, hogy a Tiszavasvári 1679/1 helyrajzi számú, valóságban Tiszavasvári, Városháza tér 4. szám alatti ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

6. A Képviselő-testület felhatalmazza a polgármestert, hogy a Tiszavasvári 1679/1 helyrajzi számú, valóságban Tiszavasvári, Városháza tér 4. szám alatti ingatlan ingyenes önkormányzati tulajdonba adására vonatkozó megállapodást aláírja.

Felkéri a Polgármestert, hogy a Képviselő-testület jelen határozatát a Magyar Nemzeti Vagyonkezelő Zrt. részére küldje meg.

Határidő: azonnal, esedékességkor Felelős: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester aljegyző**